Diari Oficial de la Generalitat Valenciana


Sumari del DOGV 277, del 05-08-1985 (1985/804768)

DECRET 101/1985, de 25 de juny, del Consell de la Generalitat Valenciana, pel qual s'extingeixen les Juntes Provincials del Patronat de Protecció a la Dona d'Alacant Castelló i València.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/25/101/dof/vci/html**

### Dades del document

Número de DOGV
:   277

Data del DOGV
:   05-08-1985

Secció del DOGV
:   DISPOSICIONS GENERALS

Número del document
:   1985/804768


Data del document
:   25-06-1985

Organisme emissor
:   Presidència de la Generalitat

Tipus de document
:   Decret

Decret 101/1985, de 25 de juny, del Consell de la Generalitat Valenciana, pel qual s'extingeixen les Juntes Provincials del Patronat de Protecció a la Dona d'Alacant, Castelló i València.  
L'Estatut d'Autonomia de la comunitat Valenciana, en l'article 31.26, estableix la competència exclusiva de la Generalitat Valenciana en matèria de Protecció a la Dona.  
Transferides a la Generalitat Valenciana les corresponents funcions i serveis per Reial Decret 3.342/1983, de 23 de novembre, van ser assignats a la Conselleria de Governació per Decret del President de la Generalitat Valenciana 3/1984, de 2 de febrer.  
Les funcions transferides són les que exerceix en la matèria l'Administració Central, segons que disposa la Llei de 20 de desembre de 1952, per la qual es reorganitza el Patronat de Protecció de la Dona, organisme Autònom a suprimir en aquest exercici, tal i com preveu l'article 85 la Llei 50/1984, de 30 de desembre, de Pressuposts Generals de l'Estat per a 1985, amb el doble objecte de refectir en l'estructura organitzativa de l'Administració Central als efectes del procés de transferència de competències a les Comunitats Autònomes i de racionalitzar la gestió de funcions no transferides.  
El present Decret possibilita l'adequació dels serveis i funcions transferits per l'Administració de l'Estat en matèria de Protecció de la Dona a l'estructura organitzativa de la Conselleria de Governació, ja que les funcions fins ara exercides per les Juntes de Protecció a la Dona, que s'hi suprimeixen, són assumides pels Serveis de Protecció i Defensa de Menors i de Drets Ciutadans, Fundacions i Associacions, de la Direcció General de l'Interior de la Conselleria de Governació, aconseguint amb això l'aconsellable concentració d'Unitats i un major grau de racionalitat i eficàcia.  
Per tot això, a proposta del Conseller de Governació i amb la deliberació prèvia del Consell en la reunió del dia 25 de juny de 1985,  
DECRETE:  
Article únic  
1 Queden extingides les Juntes Provincials del Patronat de Protecció a la Dona d'Alacant, Castelló i València.  
2 Queden suprimits, en conseqüència, els òrgans de govern unipersonals i col·legiats de les esmentades Juntes i els càrrecs de vocals i membres nats d'aquestes.  
DISPOSICIONS FINALS  
Primera  
Hom faculta la Conselleria de Governació per dictar les disposicions de desplegament i execució d'aquest Decret.  
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, a 25 de juny de 1985  
El President de la Generalitat,   
JOAN LERMA I BLASCO  
El Conseller de Governació,   
FELIP GUARDIOLA I SELLES


Còpia Permalink ELI